 బీజాపూర్: ఓ దళిత వ్యక్తిని పెళ్ళి చేసుకుని గర్భం దాల్చిన యువతిని ఆమె కుటుంబ సభ్యులు సజీవ దహనం చేశారు. ఈ పరువు హత్యపై పోలీసులు కేసులు నమోదు చేసి దర్యాప్తు చేస్తున్నారు. కర్నాటక బీజాపూర్ జిల్లా గుండానాకాలాకు చెందిన 21 ఏళ్ళ బాను బేగం అదే గ్రామానికి చెందిన 24 ఏళ్ళ సాయబన్నా శరణ్నప్ప ప్రేమించుకున్నారు. ఆ యువకుడు దళిత కుటుంబానికి చెందడంతో వారి ప్రేమను యువతి కుటుంబం అంగీకరించలేదు. దీంతో వారిద్దరు గోవా పారిపోయి పెళ్ళి చేసుకున్నారు. దీనిపై ఆ యువతి కుటుంబ సభ్యులు పోలీసులకు ఫిర్యాదు చేశారు. బాను గర్భం దాల్చడంతో ఈ విషయం తెలిసి పెద్దలు ఒప్పుకుంటారని భావించి జూన్ 3న వారిద్దరు సొంత గ్రామానికి తిరిగి వచ్చారు. అయితే ఇరువైపు పెద్దలు ఏమాత్రం కనికరించలేదు. దీనిపై గొడవ పడ్డారు. మరోవైపు యువతి కుటుంబ సభ్యులు వీరిద్దరిని పట్టుకుని చావబాదారు. అయితే సాయబన్నా తప్పించుకుని పోలీసులను ఆశ్రయించాడు. పోలీసులతో కలిసి అతడు బాను ఇంటికి రాగా అప్పటికే ఆ కుటుంబ సభ్యులను ఆమెను సజీవ దహనం చేశారు. దీంతో పోలీసులు నలుగురిని అరెస్ట్ చేశారు. ఈ దారుణంపై కేసు నమోదు చేసి దర్యాప్తు చేస్తున్నారు.
 beejapur: oo dalita vyaktini pelli chesukuni garbham daalchina yuvatini aame kutumba sabhyulu sajeeva dahanam chesaru. ee paruvu hatyapai poliisulu kesulu namodu chesi daryaaptu chestunnaru. karnataka beejapur jilla gundanakalaku chendina 21 ella baanu begam adhe graamaaniki chendina 24 ella sayabanna sarannappa preminchukunnaaru. aa yuvakudu dalita kutumbaaniki chendadamto vaari premanu yuvati kutumbam angeekarinchaledu. deentho vaariddaru gova paaripoyi pelli chesukunnaru. deenipai aa yuvati kutumba sabhyulu polisulaku firyaadu chesaru. baanu garbham daalchadamtho ee vishayam telisi peddalu oppukuntaarani bhavinchi joon 3na vaariddaru sonta graamaaniki tirigi vachaaru. ayithe iruvaipu peddalu ematram kanikarinchaledu. deenipai godava paddaaru. marovaipu yuvati kutumba sabhyulu veeriddarini pattukuni chaavabaadaaru. ayithe sayabanna tappinchukuni poliisulanu aasrayinchaadu. polisulatho kalisi atadu baanu intiki raga appatike aa kutumba sabhyulanu aamenu sajeeva dahanam chesaru. deentho poliisulu nalugurini arest chesaru. ee daarunampai kesu namodu chesi daryaaptu chestunnaru.